cyanic-selkie/wikianc huggingface dataset:
হু জিনতাও
তাইওয়ান
ক্ষমতাগ্রহণের পরপরই হু জিনতাও তাইওয়ানের রাষ্ট্রপতি চেন শুই-বানের কিছু প্রস্তাবের মুখোমুখি হন। শুই-বান তাইওয়ানের ১৯৯২ গণভোটের বরাত দিয়ে চীনের সাথে শর্তমুক্ত আলোচনার প্রস্তাব দেন। উল্লেখ্য শুই-বানের রাজনৈতিক দল আগে থেকেই তাইওয়ানের পরিপূর্ণ ও সর্বজনবিদিত স্বাধীনতার জন্য বলে আসছিল, যেটিকে গণপ্রজাতন্ত্রী চীন শান্তির পরিপন্থী হিসেবে চিহ্নিত করছিল। শুই-বানের প্রস্তাবনার মুখে জিনতাওর প্রাথমিক জবাব ছিল কঠোরতা ও নম্রতা একটি সংমিশ্রণ। জিনতাও সরাসরি বিষয়ে না হলেও চীন-তাইওয়ান সম্পর্কের ভেতরকার বিভিন্ন বিষয় নিয়ে আলোচনার প্রয়াস দেখান। অন্যদিকে তিনি শর্তহীনতার বিষয়ে চীনের অপারগতা বজায় রাখেন এবং সংশ্লিষ্টদের মনে করিয়ে দেন, তাইওয়ান প্রসঙ্গে গণপ্রজাতন্ত্রী চীনের চূড়ান্ত লক্ষ্য হচ্ছে চীনের একত্রিকরণ। যদিও একাধিক বক্তব্য ও ভাষণে জিনতাও তাইওয়ানের জন্য পৃথক ভূখন্ডের প্রসঙ্গে তুলেছেন এবং ক্ষেত্রবিশেষে নমনীয়তার ইঙ্গিত দিয়েছেন, কিন্তু তিনি বারবার এটি স্পষ্ট করেছেন যে গণপ্রজাতন্ত্রী চীন কোন অবস্থাতেই তাইওয়ানের একতরফা স্বাধীনতা মেনে নিবে না।
২০০৪ সালে চেন শুই-বান পুনরায় তাইওয়ানের রাষ্ট্রপতি নির্বাচিত হলে জিনতাও সরকার কৌশল পরিবর্তন করে। চীন আক্ষরিক অর্থে তাইওয়ানের সাথে সকল প্রকার কূটনৈতিক যোগাযোগ বিচ্ছিন্ন করে এবং তাইওয়ানমুখী সামরিক প্রস্তুতি শক্তিশালী করে। তাইওয়ানের সাথে বিশ্বের দূরত্ব বৃদ্ধি করতে চীন কৌশলগত কূটনীতি শুরু করে এবং এক হিসেবে পরিপূর্ণ তাইওয়ানবিরোধী নীতি গ্রহণ করে। ২০০৫ সালে ন্যাশনাল পিপলস কংগ্রেসে বিচ্ছিন্নতা বিরোধী বিশেষ আইন তৈরি করে চীন নিয়মতান্ত্রিক ভাবে তাইওয়ানের স্বাধীনতা সংক্রান্ত যেকোন বিষয়ে বেসামরিক সমাধানের পথ বন্ধ করে দেয়।
অন্য দিকে জিনতাও প্রশাসন গত শতাব্দীর মধ্যভাগ পর্যন্ত চলা গৃহযুদ্ধে চীনের প্রতিপক্ষ তাইওয়ানের কুয়োমিনতাংপন্থীদের সাথে যোগাযোগ বৃদ্ধি করে। এই বর্ধিত যোগাযোগের ফলে ২০০৫ সালের এপ্রিলে কুয়োমিনতাংদের বর্তমান নেতা লিয়েন চ্যানের নেতৃত্বে একটি শক্তিশালী প্রতিনিধিদল চীন সফর করেন। এ সময়ে চ্যানের সাথে জিনতাওর একটি অত্যন্ত অর্থবহ বৈঠক হয়। দ্বিতীয় বিশ্বযুদ্ধের পর এটিই ছিল কমিউনিস্ট পার্টি অফ চায়না ও কুয়োমিনতাংদের মধ্যে অনুষ্ঠিত প্রথম বৈঠক।
২০০৮ সালের মার্চে তাওইয়ানের জাতীয় নির্বাচনে কুয়োমিনতাং পার্টি জয়ী হয়। এর নেতা মা ইং-জিউ রাষ্ট্রপতি হন এবং দলটি তাইওয়ানের সংসদ ইউয়ানে সংখ্যাগরিষ্ঠতা অর্জন করে। এর সাথে সাথেই চীনের জিনতাও প্রশাসন তাইওয়ানবিরোধী কঠোর অবস্থান থেকে সরে আসে এবং তাইওয়ান সরকারের সাথে আলোচনার পথ খুলে দেয়। এর পর থেকেই সিপিসির সাথে কুয়োমিনতাঙ্গের দল পর্যায়ের একাধিক ঐতিহাসিক বৈঠক হয়। ঐ বছরের এপ্রিলে জিনতাও তাইওয়ানের উপ-রাষ্ট্রপতি হিসেবে নির্বাচিত ভিনসেন্ট সিউর সাথে বৈঠক করেন। মে মাসে জিনতাও কুয়োমিনতাঙ্গের চেয়ারম্যান উ পোহইসুঙ্গের সাথে দেখা করেন। এটি ছিল ইতিহাসে সিপিসি ও কুয়োমিন্তাঙ্গের নির্বাহী প্রধান পর্যায়ের প্রথম বৈঠক। এই বৈঠকে তারা ১৯৯২ সালের গণভোটের উপর আলোচনা করে এই সিদ্ধান্তে আসেন, চীন ও তাইওয়ান, উভয় কর্তৃপক্ষই বিশ্বাস করে বিশ্বে একটিই চীন রয়েছে। একদিকে পোহইসুং তার সরকারের পক্ষ থেকে তাইওয়ানের স্বাধীনতার দাবী না তোলার নিশ্চয়তা দেন, অন্যদিকে জিনতাও তার সরকারের পক্ষ থেকে তাইওয়ানের জনগণের সম্মান, নিরাপত্তা ও অধিকার রক্ষার বিষয়ে নিজেদের অঙ্গিকারের ঘোষণা দেন। এই বৈঠকের পরই চীন আনুষ্ঠানিক ভাবে তাইওয়ানের বিশ্ব স্বাস্থ্য সংস্থায় যোগদানের বিষয়ে তাদের আপত্তি তুলে নেয়।
সিপিসি ও কুয়োমিনতাং বৈঠকের পাশাপাশি চীন ও তাইওয়ানের দুই সরকারও বাণিজ্য, সংশ্লিষ্ট যোগাযোগ ও মূদ্রানীতির বিষয়ে দ্বিপক্ষীয় বৈঠক করে, যার প্রথমটি ২০০৮ সালের জুনে বেইজিঙ্গে অনুষ্ঠিত হয়। দ্বিপক্ষীয় বৈঠকে হু জিনতাও ও তাইওয়ানের তখনকার নব্য রাষ্ট্রপতি মা ইং-জিউ এই বিষয়ে একমত হন যে চীন ও তাইওয়ানের ইতিবাচক সম্পর্কে মূল ভিত্তিই হবে ১৯৯২ সালের গণভোট।
২০০৮ সালের মার্চে হু জিনতাও তৎকালীন মার্কিন প্রেসিডেন্ট জর্জ ডব্লিউ. বুশের সাথে এক ফোনালাপে জানান, তিনি গণপ্রজাতন্ত্রী চীনের পক্ষে ১৯৯২ সালের তাইওয়ানের গণভোটকে মেনে নিচ্ছেন।
নতুন কুয়োমিনতাং সরকার গঠন ও জিনতাওর কূটনৈতিক তৎপরতার পর থেকে চীন ও তাইওয়ানের মধ্যে বাণিজ্য ও যোগাযোগ স্থাপিত হয়। তারপর থেকে এখন পর্যন্ত চীন ও তাইওয়ানের সম্পর্ক স্থিতিশীল ও আন্তরিক রয়েছে।
মূল্যায়ন
চীনের বাহ্যিক পর্যবেক্ষকদের সবাই এ বিষয়ে একমত হন, চীনের দশকব্যাপী স্থিতিশীল প্রবৃদ্ধি ও অর্থনৈতিক প্রতিপত্তি বৃদ্ধির মূলে রয়েছেন হু জিনতাও। তারা বলেন, জিনতাও বিশ্ব অর্থনৈতিক সংকটের কোন আঁচ চীনের গায়ে লাগতে দেননি, বরং এই পরিস্থিতিতে দেশটির বিশেষ অর্থনৈতিক কৌশলের ফলে বিশ্বব্যাপী প্রত্যেকটি অর্থনীতিতে চীনের সুস্পষ্ট প্রভাব সংহত হয়েছে। বিশেষ করে জিনতাওর তাইওয়ান নীতি, কুয়োমিনতাঙ্গের প্রতি নৈতিক সমর্থন এবং তারা নির্বাচনী বিজয়ী হয়ে সরকার গঠনের পর সম্পর্কোন্নয়নে তার ঐতিহাসিক উদ্যোগ গ্রহণ, এসব নীতির ফলে চীন-তাইওয়ান সম্পর্কের দীর্ঘকালের অস্বস্তি নিরসন শুরু হয়। বর্তমানে দুটি ভুখন্ডের মাঝে ইতিবাচক কূটনীতি ও পরিপূর্ণ বাণিজ্যিক সম্পর্ক বিরাজ করছে।
বিশেষ করে জিনতাও ও ওয়েন জিয়াবাওর কিছু গণমুখী নীতি, যেগুলোর অধীনে কৃষকদের বাধ্যতামূলক কৃষি কর বাতিল হয়েছে, শহরে কর্মরত গ্রামীণ জনগোষ্ঠীর জন্য সুবিধাজনক নীতিমালা প্রণিত ও বাস্তবায়িত হয়েছে এবং চীনের বিভিন্ন অঞ্চলের উন্নয়ন কর্মকাণ্ডে ভারসাম্য এসেছে, এসব নীতির জন্য জিনতাওকে কৃতিত্ব দেয়া হয়ে থাকে। এই নীতিগুলো আখেরে স্বয়ম্ভর উন্নয়নই শুধু বয়ে আনেনি, এগুলোকে চীনের জনগণ সানন্দে গ্রহণও করেছে।
জিনতাওর বৈদেশিক নীতি প্রসঙ্গে মন্তব্য করতে গিয়ে বিশ্লেষকরা বলেন, তিনি চীনের নতুন অর্থনৈতিক ক্ষমতাবলে একাধিক ক্ষেত্রে শক্তির প্রয়োগ করেছেন, যেগুলোর কম বেশি লক্ষ্য ছিল দক্ষিণ ও দক্ষিণপূর্ব এশিয়ার ভারত ও জাপান। এছাড়া অর্থনৈতিক নীতিমালার ক্ষেত্রে জিনতাও শাসিত চীনের ভূমিকা যুক্তরাষ্ট্রের প্রতি কিছুটা প্রতিযোগিতামূলক ছিল বলেও ধারণা করা হয়।
হু জিনতাওর অভ্যন্তরীণ সমালোচকরা, অর্থাৎ যারা চীনে অবস্থান করছেন, তারা মন্তব্য করেন যে জিনতাওকে তার উদ্ভাবিত ‘সমন্বিত সমাজের’ ধারণা বাস্তবায়নে কিছুটা বেগ পেতে হয়েছে। উদাহরণ স্বরূপ তারা বলেন, দায়িত্ব গ্রহণের পর জিনতাও চীনের সামরিক বাজেট যতটা বৃদ্ধি করেছেন, তার চেয়ে বেশি বৃদ্ধি পেয়েছে চীনের অভ্যন্তরীণ নিরাপত্তা বাজেট, যার মূলে ছিল অভ্যন্তরীণ নানান সামাজিক বিশৃংখলা ও বিক্ষোভের আশংকা।
চীনে ধনী-দরিদ্রের অর্থনৈতিক ব্যবধান নিরসনে জিনতাওর প্রশাসন আন্তরিক ও উদ্যোগী হলেও সাফল্যের মাত্রা যথাযথ নয় বলে কিছু সমালোচক মন্তব্য করেন। তারা উদাহরণ দেন- ২০১০ সালেও চীনের গিনি গুণাংক ছিল ০.৪৭, যা নির্দেশ করে তখন পর্যন্ত ধনীশ্রেণী ও দরিদ্রশ্রেণীর সম্পত্তির পার্থক্য যথেষ্ট বেশি ছিল।
সমালোচকদের আরেকটি দল জিনতাও প্রশাসনের দুর্নীতিবিরোধী সাফল্যকে প্রশ্নবিদ্ধ করে বলেন, লিউ ঝিজুনের মত একজন জ্যেষ্ঠ মন্ত্রীর বিরুদ্ধে দুর্নীতির অভিযোগ ও তার অপসারণ নির্দেশ করে, চীনের ক্ষমতা কাঠামোর শীর্ষস্থানে তখনও দুর্নীতি বিরাজ করছিল। ঝিজুন ২০০৩ সাল থেকে জিনতাও সরকারের রেল মন্ত্রীর দায়িত্ব পালন করছিলেন এবং ২০১১ সালে দুর্নীতি অভিযোগে সমস্ত সরকারি ও রাজনৈতিক অবস্থান থেকে অপসারিত হন।
পশ্চিমা সরকারগুলো ও একাধিক মানবাধিকার সংগঠন জিনতাও সরকারের গণমাধ্যম নীতিমালার সমালোচনা করে বলে, তার শাসনামলেও চীনের মতপ্রকাশের স্বাধীনতা অনেকটাই খর্বিত থেকে গিয়েছে। চীনে বসবাসকারী অনেক শিল্পী-সাহিত্যিকও এই সমালোচনার সাথে একমত প্রকাশ করে বলেন, জিনতাও সরকার মত প্রকাশের ক্ষেত্রে নিষেধাজ্ঞার মাত্রা বৃদ্ধি করেছে।
অধুনা চীনে সরকার ও রাজনৈতিক পরিচালনা ব্যবস্থা অনেকটাই প্রাতিষ্ঠানিক রূপ নেয়াতে এবং সেখানে ঐকমত্য্যের প্রয়োজনীয়তা বৃদ্ধি পাওয়াতে অনেকে বলেন, সরকারি সিদ্ধান্তগুলোর সবক্ষেত্রেই জিনতাওর ব্যক্তিগত শক্তিশালী ভূমিকা থাকবে এটা নিশ্চিত করে বলা যায় না। এই পর্যায়ে রাজনৈতিক কোন্দল ও ক্ষমতাধর রাষ্ট্র হিসেবে চীনের বিশেষ নীতিমালার সমন্বয় করে জিনতাও সন্তোষজনক ভাবেই দেশটি চালাচ্ছেন বলে বলে হয়ে থাকে।
ব্যক্তিগত জীবন
হু জিনতাও তার কিংহুয়া বিশ্ববিদ্যালয়ের বান্ধবী লিউ ইয়ংকিংকে বিয়ে করেন। তাদের হু হাইফেং নামে একটি পুত্র ও হু হাইকিং নামে একটি কন্যা রয়েছে। এছাড়াও, হু জিনতাও চীনের প্রথম প্যারামাউন্ট লিডার যিনি কোন প্রকারের আঞ্চলিক টান ছাড়াই শুদ্ধ ভাষায় কথা বলেন। তিনি ব্যক্তিগত মহলে একজন সাবধানী ও আত্মসমালোচনাকারী মানুষ হিসেবে পরিচিত। জিনতাও তার পুরো রাজনৈতিক জীবনে কখনও গণমাধ্যমের সামনে কোন একান্ত সাক্ষাৎকার দেননি। ব্যক্তিগত জীবনে তার শখ ও পছন্দের মধ্যে রয়েছে টেবিল টেনিস এবং বল নাচ। বলা হয়ে থাকে, হু জিনতাও ফটোগ্রাফিক স্মৃতির অধিকারী, অর্থাৎ তিনি একবার কিছু পড়লে সেটি কখনও ভুলেন না। উল্লেখ্য তার এই বিশেষত্ব তার বিদ্যালয় জীবনেই প্রকাশ পেয়েছিল।
বাংলাদেশে বস্তির তালিকা
এই পাতাটি বাংলাদেশের বস্তির একটি তালিকা প্রদর্শন করছে।
বেগুন বাড়ি (বস্তি)
বেগুনবাড়ি ঢাকার একটি বস্তি মহল্লা। বেগুন বাড়ি তেজগাঁও থানা, ঢাকা, বাংলাদেশে অবস্থিত। এটি মূলত তেজগাঁও থানার ৩৭ নং ওয়ার্ডের অন্তর্ভুক্ত। ২০১১ সালের আদমশুমারি অনুসারে এই বস্তিতে ৯,০৩৪টি পরিবার এবং ৩৪,৫১৭ জন মানুষ বাস করেন।
ওয়েলশ কনজারভেটিভ নেতৃত্বের নির্বাচন, ২০২১
২০২১ ওয়েলশ কনজারভেটিভদের নেতৃত্ব নির্বাচন ২৩ জানুয়ারি ২০২১ তারিখে কোভিড-১৯ আইনের সম্ভাব্য লঙ্ঘনের পরে ওয়েলশ রক্ষণশীলদের নেতা হিসাবে পল ডেভিসের পদত্যাগের মাধ্যমে শুরু হয়েছিল। ওয়েলসে কোভিড বিধিনিষেধগুলির মধ্যে একটি নিষেধাজ্ঞা হিসাবে অ্যালকোহল ক্রয় এবং জনসম্মুখে সেবন নিষিদ্ধ হওয়ার পরপরই, ২০২০ সালের ডিসেম্বরে সেনেড ভবনে ডেভিস সহ সেনেড সদস্যদের একটি গোষ্ঠীর অ্যালকোহল পান করার ছবি আবির্ভূত হয়, ফলে ডেভিস অবিলম্বে পদ থেকে সরে যাওয়ার ঘোষণা করেন। পূর্বনির্ধারিত ২০২১ সেনেড নির্বাচনের কয়েক মাস আগেই তার পদত্যাগ ঘটে।
ডেভিসের সহকর্মী, ড্যারেন মিলার, যিনি এই গোষ্ঠীর মধ্যেও ছিলেন, ঘোষণা করেন যে তিনি অবিলম্বে তার ভূমিকা থেকে পদত্যাগ করবেন।
পরের দিন সেনেডের রক্ষণশীল সদস্যদের মধ্যে একটি সংক্ষিপ্ত আলোচনা হয় যেখানে তারা অ্যান্ড্রু আরটি ডেভিসকে নেতা হওয়ার জন্য তাদের সর্বসম্মত সমর্থন দেয়।
সরসা বালুসেরি
সরসা বালুসেরি কেরালার একজন মঞ্চ অভিনেত্রী এবং মালায়লাম সিনেমার একজন চলচ্চিত্র অভিনেত্রী। তিনি সুদানী ফ্রম নাইজেরিয়া(২০১৮), ভাইরাস (২০১৯), থিরিকে (২০২১), ডাকিনি (২০১৮) ইত্যাদি জনপ্রিয় চলচিত্রে অভিনয় করেছেন।
ব্যক্তি জীবন
সরসা পাঁচ দশক ধরে কেরালার মালয়ালম নাটিকার মঞ্চে অভিনয় করেছেন। তিনি কোঝিকোড়ের বিভিন্ন জনপ্রিয় নাট্যদল যেমন, কলিঙ্গ, সঙ্গামম, স্টেজ ইন্দা, চিরন্থনা ইত্যাদির সাথে যুক্ত। তিনি অসংখ্য নাটকে অভিনয় করেছেন। তিন দশক আগে তিনি মালয়ালম চলচ্চিত্র উয়ারুম নজান নাদাকে -তে অভিনয় করেছিলেন, যেটি ছিল মালয়ালম সিনেমার জনপ্রিয় অভিনেতা মোহনলাল -এর অভিনয় জীবনের প্রথম দিকের চলচ্চিত্র। তিনি দর্প‌না চরিত্রের মায়ের ভূমিকায় অভিনয় করেছিলেন।
অভিনয় জীবন
১৯৮৫ সালে মালয়ালম সিনেমা উয়ারুম নজান নাদাকে তে অভিনয়ের মাধ্যমে তিনি তার অভিনয় জীবন শুরু করেন। দীর্ঘ ব্যবধানের পর ২০১৮ সালে মালায়ালাম ছবি সুদানী ফ্রম নাইজেরিয়া -তে অভিনয়ের মাধ্যমে তিনি চলচিত্র জগতে প্রত্যাবর্তন করেন। ২০১৮ সালে তিনি ডাকিনি সিনেমাতেও অভিনয় করেন। ২০১৯ সালে তিনি ইদা-দ্যি গড'স ডিসিশন্‌ নামক স্বল্প দৈর্ঘ্যের সিনেমায় অভিনয় করেন। ২০১৯ সালে মুক্তিপ্রাপ্ত তার অভিনীত কয়েকটি জনপ্রিয় সিনেমা হল, ভাইরাস, কাক্ষীঃ আম্মিনিপিল্লা, শুভরাত্রি, পরীঞ্জু মরিয়ম জোস ইত্যাদি।  তার অভিনীত আরও বেশ কিছু জনপ্রিয় ছবি হল, থিরিকে (২০২১), বঙ্কু (২০২১), স্টার (২০২১), পিস(২০২২), আনাপরাম্বিলে ওয়াল্ড কাপ (২০২২) ইত্যাদি।
গিডিয়ন সানবেক
গিডিয়ন সানবেক বা অটো ফ্রেড্রিক গিডিয়ন সানবেক (জন্ম: ২৪শে এপ্রিল, ১৮৮০-মৃত্যু: ২১শে জুন, ১৯৫৪) ছিল একজন সুয়েডীয়-আমেরিকান তড়িৎ প্রকৌশলী। তিনি ১৯১৭ সালে চেইন উন্নয়নের জন্য অতি পরিচিত।
প্রাথমিক জীবন
অটো ফ্রেড্রিক গিডিয়ন সানবেক সুইডেনের, স্মলান্দের, ইয়নসোপিং কাউন্টির, ওদেস্টগা প্যারিশের, সোনাপ ফ্রামে জন্ম গ্রহণ করেন। তিনি ছিলেন ইয়োনাস অটো মাগনুসন সানবেক, একটি সমৃদ্ধ কৃষক এবং তার স্ত্রী ক্রিস্টিনা ক্যারোলিনা ক্লাসডোটারের ছেলে। সুইডেনে তিনি পড়াশুনা শেষ করে, জার্মানির বিঙ্গেন আম রাইনের পলিটেকনিক স্কুলে পড়াশুনা শুরু করেন। ১৯০৩ সালে প্রকৌশলী পরীক্ষায় অংশ গ্রহণ করেন এবং ১৯০৫ সালে তিনি দেশত্যাগ করে যুক্তরাষ্ট্রে চলে যান।
পারিবারিক জীবন
তিনি ১৯০৯ সালে, এলভারা এরোনসোনকে বিয়ে করেন। তার একটি মেয়ে সন্তান জন্ম গ্রহণ করে, নাম পিটার আরোনসোন।
উত্তরাধিকার
২০০৬ সালে, গিডিয়ন সানবেকে ন্যাশনাল ইনভেন্টেস হল অব ফেম এর সম্মানের অন্তর্ভুক্ত করা হয়, তার চেইন উন্নয়ন কাজের জন্য। ২৪শে এপ্রিল, ২০১২ সালের গিডিয়ন সানবেকের ১৩২তম জন্ম বার্ষিকীতে গুগল তার হোমপেজের গুগল লোগো চেইনের গুগল ডুডলে পরিবর্তন করেছে। যখন চেইনটিকে খোলা হয়, তখন গিডিয়ন সানবেকের অনুসন্ধানের পাতাটি চলে আসে।
১৯১৭ পেটেণ্ট
সানবেকের (১৯১৪ সালে বাজারে, ১৯১৭ সালে প্রকাশ করা হয়):
ইয়া, গ্রিস
ওইয়া পূর্বে পরিচিত ছিল আপ্যানো মেরিয়া (Απάνω Μεριά or Επάνω Μεριά, "upper side") নামে, এখন এটি স্থানীয়ভাবে প্যানো মেরিয়া হিসাবে  পরিচিত'', এবং এখানকার বাসিন্দারা একে আপানোমেরিতেস (Απανωμερίτες) নামে ডাকে। প্রাচীন গ্রিক ওইয়া ছিল প্রাচীন থেরা এর দুটি আশ্রয়স্থলগুলির মধ্যে এবং এটি দ্বীপের দক্ষিণ-পূর্বে অবস্থিত ছিল, যেখানে কামারি অবস্থিত।
ওইয়া ১৯ শতকের শেষের দিকে এবং ২০ শতকের প্রথম দিকে সমৃদ্ধির শীর্ষে পৌঁছেছিল। এটির অর্থনৈতিক সমৃদ্ধি এর বণিকদের জাহাজের উপর ভিত্তি করে ছিল, যারা পূর্ব ভূমধ্যসাগর ে বাণিজ্য করতো, বিশেষ করে আলেকজান্দ্রিয়া থেকে রাশিয়া পর্যন্ত। গ্রামের সর্বোচ্চ অংশে নির্মিত দ্বিতল বিশিষ্ট নাবিকদের বাড়িগুলো গ্রামের প্রাক্তন সমৃদ্ধির একটি স্মৃতিচিহ্ন। ১৯৫৬ সালের ভয়াবহ ভূমিকম্পে শহরটির কিছু অংশ ধ্বংস হয়ে যায়।
ইতিহাস
ভেনিসীয় শাসন শুরুর পূর্বে বিভিন্ন ভ্রমণের প্রতিবেদনগুলিতে ওইয়া এর উপনিবেশের কথা উল্লেখ করা হয়েছে, যখন মার্কো সানুডো ১২০৭ সালে ডুসি অফ ন্যাকোস প্রতিষ্ঠা করেন এবং সান্টোরিনিতে সামন্ততান্ত্রিক ব্যবস্থা প্রতিষ্ঠিত হয়। ডা কোরিগনা পরিবার এর অধীনে, আগিওস নিকোলাস ক্যাসেল (Καστέλι του Αγίου Νικολάου), এছাড়াও অাপনোমারিয়া (Απανωμερία) নামেও ডাকা হতো, ছিল পাঁচটি স্থানীয় দুর্গের একটি। এটির  গৌলাস স্থানটি, এখন দক্ষিণ-পশ্চিম প্রান্তে অবস্থিত শহরের প্রাচীনতম অংশ।
১৫৩৭-এ, হাইরেদ্দীন বারবারোসা এজিয়ান দ্বীপপুঞ্জ জয় করেন এবং সুলতান দ্বিতীয় সেলিমের অধীনে রাখেন। তবে, সান্তোরিনি ১৫৬৬ সাল পর্যন্ত ক্রিস্পো পরিবারের অধীনে ছিল, তারপর জোসেফ নাসি এর অধীনে এবং ১৫৭৯ সালে তার মৃত্যুর পর উসমানীয় সাম্রাজ্যের অধীনে।
১৬ শতক থেকে ১৯ শতক পর্যন্ত, মানচিত্রে এ্যাপানোমারিয়া' বসতি স্থাপন করা হয়েছিল। ১৭ শতকের মাঝামাঝি সময়ে, জ্যান দে থেভিনট ক্যাসেলি সান নিকোলাস নামটি ব্যবহার করেন। উনবিংশ শতাব্দীর দ্বিতীয়ার্ধে নামটি ওইয়া''-এ পরিবর্তিত হয়।
১৯ শতকের শেষের দিকে এবং ২০ শতকের প্রথম দিকে, শহরটি ছিল একটি নাবিকদের শহর যা ভূমধ্যসাগর জুড়ে বাণিজ্যের ফলে ব্যাপকভাবে সমৃদ্ধ হয়ে ওঠে, বিশেষত রাশিয়া ও আলেকজান্দ্রিয়া এর মধ্যকার বাণিজ্যিক রুট হিসেবে। ১৮৯০ সালে ওইয়াতে প্রায় ২,৫০০ জন বাসিন্দা এবং প্রায় ১৩০ টি পালতোলা জাহাজ ছিল। আর্মেনি সাগরে একটি জাহাজ-ঘাটা ছিল। দূরবর্তী অঞ্চলে পরিমানে চমৎকার মদ উৎপাদিত হতো এবং অন্যান্য স্থানের মধ্যে ফ্রান্সেও রপ্তানি করা হতো। যাইহোক,  পিরোয়াস-এ বাষ্পশক্তির আগমন এবং জাহাজের ঘনত্বের ফলে শহরটির সমুদ্রতান্ত্রিক বাণিজ্যের পতন ঘটে এবং বিশেষ করে পিরোয়াস ও লৌরিয়ামে ক্রমবর্ধমান অভিবাসনের কারণে কৃষি হ্রাস পায়। যুদ্ধ, অর্থনৈতিক মন্দা এবং মৎস্য সম্পদের অধিক আহরণের কারণে শহরের অর্থনীতি ২০ শতকের প্রথম দিকে পতিত হয়েছিল।
৯ জুলাই ১৯৫৬-এ, রিক্টার স্কেলে৭.৮ মাত্রার একটি ভূমিকম্প ব্যাপক ক্ষতিসাধন করে। শক্তিশালী আফটারশক (পরিমাপ ৭.২) এর উপকেন্দ্র সান্তোরিনির উত্তর উপকূলে অবস্থিত ছিল। ভূমিকম্পটি নতুন অভিবাসীদের মধ্যে হয়, এবং ১৯৭৭ সালে ওইয়াতে মাত্র ৩০৬ জন বাসিন্দা ছিল। ভূমিকম্পের পরে, সাইক্ল্যাডের একটি আকর্ষণীয় পর্যটন শহর হিসেবে গ্রামটিকে পুনঃসংষ্কার করা হয় এবং একটি "নিখুত ছবির" শহর হিসাবে পরিচিত হয় এবং  গ্রীষ্মের মৌসুমে মানুষ এখানে ভিড় করে।
ভূগোল
ওইয়া সাইক্লিডের সান্তোরিনি দ্বীপের উত্তর পশ্চিম প্রান্তের একটি সুন্দর গ্রাম। এটি ক্যালডারার উত্তর প্রান্তে প্রায় বিস্তৃত যা সান্তোরিনি দ্বীপটি গঠন করেছে, এবং সমুদ্র পৃষ্ঠ থেকে  উচ্চতায় অবস্থিত। একদম পূর্বে অবস্থিত পিনিকিয়া (Φοινικιά; ফিনিকিয়া), এবং উত্তরে প্রায়   হচ্ছে থোলস (Θόλος)। ছোট মাছ ধরার গ্রাম অরমোস আর্মেনী (Όρμος Αρμένης) ওইয়া এর দক্ষিণে নিচে অবস্থিত। পশ্চিমে থেরাসিয়া থেকে বন্দর গ্রাম অরোমস আম্মোদি (Όρμος Αμμουδιού; আরো উচ্চারিত হয় আমৌদি) পর্যন্ত ফেরি সংযোগ রয়েছে । ওইয়া থেকে নিচে বন্দর পর্যন্ত ৩০০টি সিড়ি রয়েছে। আগিওস নিকোলোস ছোট দ্বীপটি দক্ষিণ পশ্চিমে অবস্থিত।
এটি কাল্ডেরা এর খাড়া ঢালের উপর নির্মিত এবং সমুদ্রপৃষ্ঠের পার্শ্বে ক্যালডেব্রায় ঘর এবং রেস্টুরেন্টগুলি তৈরি করা হয়েছে। এখানে সরু হাঁটার রাস্তা রয়েছে এবং একটি সেন্ট্রাল স্কয়ার রয়েছে। এই গ্রামের সূর্যালোক ঘণ্টা ফুরা শহরের তুলনায় অনেক বেশি। এখানের রাস্তাগুলো খুব সরু এবং তাই পর্যটন মৌসুমের সময় অতিজনাকীর্ণ হয়ে পড়ে। শহরকে অলঙ্করণ করা পরিবেশের মধ্যে রয়েছে সাদা ঘরগুলো, নীল গম্বুজ বিশিষ্ট গীর্জা এবং সেগুলোর সৌন্দর্য, ঐতিহ্যবাহী সাইক্ল্যাডিক ঘর এবং গুহা ঘরগুলো যেগুলো খাঁড়া পাহাড়ের উপরে শিলা মুখে উত্কীর্ণ হয়েছে। এটি একটি অবস্থান সৃষ্টি করে যেখানে ক্যাল্ডারের উপরে সূর্যাস্তের চমৎকার দৃশ্যের সৃষ্টি করে। দক্ষিণপশ্চিমে, আর্মেনী সাগরে, পায়ে হেঁটে বা খচ্চর দিয়ে শহর থেকে যাওয়া যায়, একসময় এটি গুরুত্বপূর্ণ নৌকা-তৈরির কেন্দ্র ছিল। ছোট মেরামতের কাজ এখন একটি  ঘাটায় করা হয়। দ্বীপের চারপাশে ঘুরেবেড়ানোর জন্য ও থেরাসিয়া যাওয়ার নৌকাগুলো এখান থেকে ছাড়ে। শহরের পশ্চিম পাশের আমৌদি প্রোতাশ্রয়ে ফোর্ট লন্ডসা এর খাড়া সিঁড়ি দ্বারা পৌছানো যায়; সেখানে কিছু টাভেরনাস (ছোট গ্রিক রেস্টুরেন্ট বা ক্যাফে) এবং একটি নুড়ি পাথরের সৈকত রয়েছে।
গ্রামটি একটি পাহাড়ের চূড়ায় অবস্থিত, এটি প্রায় উচ্চতায় অবস্থিত,এবং "ইগেলস নেস্ট" নামে পরিচিত যেখানে পলিয়া ও নেয়া কামেনি আগ্নেয়গিরিগুলো এবং থেরাসিয়া দ্বীপও দেখা যায়। এটি দ্বীপটি এবং ফিরা থেকে উত্তরে  দূরত্বে অবস্থিত। সেন্ট্রাল স্কয়ারে শহরটির প্রধান রাস্তা, প্রধান হাঁটার পথ হচ্ছে কোবেলড, যা "নিকালোউ নামিকাউ" নামে পরিচিত, যা পাহাড়ের উপর ক্যালডেব্রায় বৃত্তাকারভাবে অবস্থিত। দ্বীপটি ফিরার কাছ থেকে পৌঁছেছে যা দ্বীপটির শেষ স্থলভাগ।  ক্যালডারা নৌকা ভ্রমণ ওইয়া বা ফিরা-এ পাওয়া যায়।
জলবায়ু
ওইয়া, গ্রীস এর জলবায়ু সাধারণত নাতিশীতোষ্ণ এবং হালকা। শীতকালে আর্দ্র ঋতু এবং গ্রীষ্ম গরম এবং শুষ্ক। জুনে সর্বোচ্চ তাপমাত্রা রেকর্ড করা হয়েছে এবং ডিসেম্বরে ন্যূনতম তাপমাত্রা রেকর্ড করা হয়েছে । বাতাসের বেগ আগস্টে  এর মতো এবং অক্টোবর ও ফেব্রুয়ারিতে ।
সরকার
১৮৪০ থেকে ১৯৫১ পর্যন্ত বাদে, ওইয়া ছিল একটি স্বাধীন কমিউনিটি, ডিমোস ওইয়াস (Δήμος Οίας) থেকে ১ অক্টোবর ১৮৩৪ (ΦΕΚ ৪/১৮৩৫)। ১৯৯৭-এ কাপোডিস্ট্রিয়াস পরিকল্পনা এর অধীনে, ওইয়া, কিনোটিটা লাস (Κοινότητα Οίας) গ্রামের গ্রামীণ সম্প্রদায় গঠন করার জন্য এটি থেরাসিয়ার সাথে মিলিত হয়েছিল। প্রশাসনিক সংষ্কারের জন্য ২০১০-এর কালিক্রাটিস পরিকল্পনা এর অধীনে যেটি ১ জানুয়ারি ২০১১-এ কার্যকর হয়েছিল, এটি নতুন তৈরি সান্তোরিনি পৌরসভার মধ্যে ছিল, এবং ডিমোস থিরাস (Δήμος Θήρας), ওইয়ার জেলা হিসেবে (Δημοτική Κοινότητα Οιας)।
স্থাপত্য
১৯৭৬-এ এই শহরটি আরিস কনস্ট্যান্টিনিডিস-এর অধীনে গ্রিক ন্যাশনাল ট্যুরিজম অর্গানাইজেশন এর ঐতিহ্যবাহী বসতিগুলির সংরক্ষণ ও উন্নয়নের জন্য অন্তর্ভুক্ত ছিল। ১৫ বছর ধরে, প্রোগ্রামটি নির্বাচিত বাড়িগুলির জন্য নতুন ব্যবহার সংরক্ষণ, পুনরুদ্ধার এবং নতুন ব্যবহারের সন্ধান এবং ঐতিহ্যবাহী গ্রীক স্থাপত্যের স্থাপত্যিক কাঠামোর প্রতিনিধিত্ব করতো। অনেক ইপস্কাফা স্পিটিয়া (υπόσκαφα σπίτια), ক্যালডেরার প্রান্তে নাবিকদের ঘরগুলো, হয়ে ওঠে অতিথি ঘর, হোটেল এবং রেস্টুরেন্ট।
ওইয়াতে তাদের কাজের জন্য, গ্রিক ন্যাশনাল ট্যুরিজম অর্গানাইজেশন ১৯৭৯-এ ইউরো নোস্ট্রা পুরস্কার এবং ১৯৮৬-এ সোফিয়াতে আর্কিটেকচার বিয়েন্নালে পুরস্কার অর্জন করে।
এলাকার ভূতত্ত্ব মানচিত্র এবং স্থল স্থায়িত্বের মূল্যায়নের জন্য ওওইয়া কমিউনিটি এথেন্স বিশ্ববিদ্যালয় ও থেসালোনিকি বিশ্ববিদ্যালয়ের ভূতাত্ত্বিকদের সঙ্গে কাজ করছে, এবং ভবিষ্যতে ভূমিকম্প থেকে ঝুঁকি কমানোর জন্য কমিউনিটিটির প্রধান এখানেে নির্মাণ কাজ সীমিত করেছেন।
শহরটি তার সাদা এবং নীল গম্বুজ বিশিষ্ট ঘরগুলোর জন্য সুপরিচিত। ঘরগুলি সাদা চুনের পানিতে রঙ করা হয় যাতে বৃষ্টির পানিগুলো নিচে পড়ে যায় এবং এগুলো সংগ্রহ করা যায়। ঘরগুলো সাদা রং করার অন্য কারণ হল নান্দনিক উদ্দেশ্য। অন্য ব্যাখ্যা দেওয়া হয় যে, গ্রিসের অটোমান শাসনের সময় ৪০০ বছরেরও বেশি সময় ধরে গ্রীকদের তাদের সাদা পতাকা উত্তোলন করতে দেওয়া হয়নি। অবাধ্যতার মধ্যে, ওইয়াতে তারা গম্বুজের পাশাপাশি পুরো বাড়িকে তারা সাদা রং করতো গ্রামকে কার্যকর সাদা দৃষ্টিকোণ প্রদান এবং সৌন্দর্য বৃদ্ধির জন্য। পাহাড়ের চূড়ায় চিত্তাকর্ষক ঘরগুলো বায়ু ভরা ঝামাপাথর ব্যবস্থার সাথে ক্যালডেরা ঢালের কুলুঙ্গি খোদাই করে তৈরি করা হয়েছে যা ঘরগুলোকে ইনসুলেশন সুবিধা প্রদান করে, এটি শীতকালে গরম এবং গ্রীষ্মে ঠান্ডা প্রদান করে।
দৃশ্য
ওইয়ার চূড়ায় রয়েছে একটি ধ্বংসপ্রাপ্ত দুর্গ যা ভেনেসীয়দের অধীনে আর্জিরি পরিবারের আবাসস্থল ছিল এবং এখান থেকে সম্পূর্ণ ৩৬০ ডিগ্রি দৃশ্য উপভোগ করা যায়। এটিকে ফোর্ট লন্ডসাও বলা হয়। শহরের সবচেয়ে পরিচিত ভবনগুলির মধ্যে একটি হল একটি পুরানো উইন্ডমিল, যা পোস্টকার্ডগুলিতে প্রায়ই দেখা যায়। অনেকগুলো কিয়স্ক (দোকান) রয়েছে যেগুলো  জাতিগত পণ্য, হস্তশিল্প, গহনা এবং স্যুভেনির পন্য বিক্রয় করে এবং অনেক ছোট আর্ট গ্যালারী রয়েছে, এগুলো হল আর্ট গ্যালারি ওইয়া এবং দ্য আর্ট গ্যালারি। শহরে অসংখ্য পুনর্স্থাপিত গীর্জা আছে, এর মধ্যে রয়েছে পানাগিয়া গির্জা; কিছু নাবিকদের স্মৃতির উদ্দেশ্যে নির্মিত হয়েছিল।
শহরের অন্যান্য অবকাঠামো ও সাংস্কৃতিক সুবিধাগুলির মধ্যে রয়েছে একটি সাংস্কৃতিক কেন্দ্র, একটি ব্যাংক, এটিএম ক্যাশ সেবা, ইন্টারনেট ক্যাফে, বাস স্টেশন, ডাকঘর, স্বাস্থ্য ক্লিনিক ও ফার্মেসী ছাড়াও ক্যাফে, বার, রেস্টুরেন্ট এবং উপকূলীয় পথে মদের দোকান। মেরিটাইম মিউজিয়ামের নিকটবর্তী বয়ন কারখানা অনেক লুমস এবং বিক্রয়যোগ্য সূক্ষ্ম বস্ত্র উৎপাদন করে। এছাড়াও শহরে ব্যনিজ্য হয় কৃষিজ পন্যের যেমন মধু, ওয়াইন, ক্যাপাররস এবং ফাভা মটরশুটি। শহরের সবচেয়ে জনপ্রিয় আকর্ষণগুলির মধ্যে একটি হচ্ছে সূর্যাস্ত ের দৃশ্য পরিদর্শন।  এটি সূর্যাস্ত পরিদর্শনের পয়েন্ট থেকে ওইয়াতে প্রতি সন্ধ্যায় একটি বিশেষ ইভেন্ট। এই সময় শহরটি দর্শকদের ঘিরে ঘন হয়, যখন সাদা ঘরগুলি এবং ক্যালডেরা কয়েক সেকেন্ডের জন্য পড়ন্ত সূর্যের সমস্ত রং ধারণ করে।
কাপ্তানদের ঘর
ওইয়ায় সাগরের কাপ্তানদের ঘরগুলো ১৮০০ শতক থেকে টিকে আছে এগুলোর অবস্থান ও স্থাপত্যের জন্য। দুটি প্রধান উদাহরণ একে অন্যের কাছাকাছি অবস্থিত। একটি প্যানোরমিক দৃশ্য সমৃদ্ধ স্থান ও সরাসরি ক্যালডেরার উপর অবস্থান শুধুমাত্র একজন কাপ্তান নির্বাচন করতে পারতেন। এটি হচ্ছে দ্বিতল বিশিষ্ট ভেনেসীয় রেনেসাঁ অনুপ্রাণিত ১৮৬৪ সালের ঘর। মূলত ১৮৬৪ সালে সিগারাস স্যারিস পরিবার কর্তৃক নির্মিত হয়েছিল, এটি ২০০২ সালে একটি বেসরকারী বিলাসবহুল হোটেল "১৮৬৪ দ্য সী ক্যাপ্টেন হাউস অ্যান্ড স্পা" রূপে রূপান্তর করা হয়েছিল। মূল বৈশিষ্ট্যগুলি রক্ষণাবেক্ষণ করা হতো এবং অতিথিদের নিজেদের কাপ্তানের মত মনে হয়। দ্বিতীয় উদাহরনটি প্রধান গ্রাম পথের উপর অবস্থিত এবং ১৯৮৬ সালে এটি পুন:সংস্কার করা হয়েছিল স্থপতি লাউনিস জাগিয়েলিডিস কর্তৃক রেস্টুরেন্ট "ওইয়া ১৮০০" এ রুপান্তরের মাধ্যমে। ওইয়ায় সাগরের কাপ্তানদের সব ঘরগুলির স্থাপত্য স্বাতন্ত্র্যসূচক। এগুলোর স্বতন্ত্র বৈশিষ্ট্যের মধ্যে রয়েছে এগুলোর উচ্চ বাঁকানো সিলিং, বহির্ভাগে মার্বেলের সঙ্গে আগ্নেয় পাথর খোদাই, আমদানি করা কাঠের তক্তার মেঝে, গুহা ঘরের ধনুকাকৃতি ছাদের পরিবর্তে সমতল  ছাদ এবং সবসময় সেরা অবস্থানে অবস্থিত।
নেভাল মেরিটাইম জাদুঘর
ওইয়ার আরেকটি ১৯ শতকের বাড়ি, পাহাড়ের চূড়া থেকে একটি ব্লক দূরে, পুনরুদ্ধার করা হয়েছে এবং থীরান সামুদ্রিক ইতিহাসের পৌর জাদুঘরে রূপান্তরিত করা হয়েছে। এটি বিরল চিত্রশিল্প, ইংরেজি লেবেল, নাবিকদের হাড়, পুরানো সামুদ্রিক যন্ত্রপাতি যেমন মাস্টহেড, ড্রইং ও নিদর্শন, পুরাতন ও নতুন থিরান জাহাজ ও ঐতিহাসিক ফটোগ্রাফের মডেল এবং অনেক পত্র ও নথিপত্র রয়েছে।
বই ও চলচ্চিত্রে
লুইস ক্যান্ডলিস'এর ২০০৭ এর উপন্যাস সিনস আই ডোন্ট হেভ ইউ এর স্থান ওইয়া ও লন্ডন-এ নির্ধারন করা হয়।
ওইয়া ১৯৮২-এর চলচ্চিত্র সামার লাভারস এর গল্পের কেন্দ্র ছিল। "মাইকেল" ও "ক্যাথি", এই চলচ্চিত্রের দুইটি চরিত্র, ওইয়ার একটি ভিলাতে বসবাস করতো।ভিলাটি ১৯৮৭-এ এক দম্পতি কর্তৃক ক্রয় করা হয় এবং "সামারস লাভারস" নামের একটি উপহারের দোকানো রুপান্তর করা হয়। ২০০৪-এ, ওইয়া দ্য সিস্টারহুড অব দ্য ট্রাভেলিং প্যান্টস চলচ্চিত্রের কিছু দৃশ্যের জন্য ব্যবহৃত হয়েছিল এবং আবার দ্য সিস্টারহুড অব দ্য ট্রাভেলিং প্যান্টস ২ চলচ্চিত্রেও। লারা ক্রফ্‌ট টুম্ব রেইডার: দ্য ক্রেডেল অফ লাইফ চলচ্চিত্রের প্রথম দৃশ্যে ওইয়া উপস্থাপিত হয়েছিল, এতে অভিনয় করে  অ্যাঞ্জেলিনা জোলি। জেট স্কির পেছনে ধাওয়া দেওযার দৃশ্যটি ধারণ ককরা হয়েছিল আমৌদির কাছাকাছি, যেটি ওইয়ার নিচে একটি পুরনো মাছ ধরার পোর্ট।  চলচ্চিত্রটি ২০০৯-এ "টিন চয়েজ অ্যাওয়ার্ড" এর জন্য মনোনয়ন পেয়েছিল।
স্তোত্র
স্তোত্র (ইংরেজি: Hymn) হচ্ছে এক ধরনের গান, সাধারণত ধর্মীয়,বিশেষভাবে উপাসনা বা প্রার্থনার উদ্দেশ্যে রচিত এবং সাধারণত কোনও দেবতা বা দেবদেবীদের উদ্দেশ্যে, অথবা কোনও বিশিষ্ট ব্যক্তিত্ব বা ব্যক্তিত্বকে সম্বোধন করে রচিত করা হয়। hymn শব্দটি গ্রীক ὕμνος (hymnos) থেকে এসেছে, যার অর্থ "স্তুতির গান"। একজন স্তোত্র লেখককে স্তবকচয়কনিকা বলে। স্তোত্র বা স্তব গান গাওয়া বা রচনাকে বলা হয় স্তবকীর্তন। স্তোত্রের সংগ্রহশালাকে স্তবক বা স্তব গ্রন্থ বলা হয়। স্তোত্রে যান্ত্রিক আনুষঙ্গিক অন্তর্ভুক থাকতে পারে আবার নাও থাকতে পারে।
যদিও ইংরেজ ভাষাভাষীদের কাছে খ্রিস্টধর্ম প্রসঙ্গের স্তোত্রগুলি সবচেয়ে পরিচিত । স্তোত্র বিশ্বের অন্যান্য ধর্মেরও একটি অংশ,বিশেষ করে ভারতীয় উপমহাদেশের। প্রাচীন কাল থেকেই স্তোত্র বিদ্যামান রয়েছে,বিশেষ করে মিশরীয় এবং গ্রিক সংস্কৃতির সময় থেকে। স্বীকৃত সংগীতের প্রাচীনতমকাল থেকে টিকে থাকার কয়েকটি উদাহরণ গ্রিক গ্রন্থগুলির সহিত স্তবগান।
উৎপত্তি
প্রাচীন স্তোত্রগুলিতে মিশরীয় বৃহৎ স্তোত্র অ্যাটেনকে অন্তর্ভুক্ত করা হয়েছে, যা ফারাও আখেনাটেন দ্বারা রচিত; নিক্কালের কাছে হুরিয়ান স্তব; বেদ,হিন্দু ধর্মে র ঐতিহ্যে স্তবগানের সংগ্রহ; এবং গীতসংহিতা, ইহুদি ধর্মের সংগীত সংগ্রহ। হোমেরিকের স্তোত্র দ্বারা পশ্চিমা ঐতিহ্যগত স্তবকীর্তন শুরু হয়, প্রাচীন গ্রীকের স্তোত্রের একটি সংগ্রহ,প্রাচীন গ্রীক ধর্মের দেবতাদের প্রশংসা করে যার মধ্যে প্রাচীনতমটি খ্রিস্টপূর্ব ৭ম শতাব্দীতে রচিত হয়েছিল। কবি আলেকজান্দ্রিয়ান কলিম্যাকাসের ছয়টি সাহিত্য-স্ংক্রান্ত স্তোত্রের (Ὕμνοι) সংকলন খ্রিস্টপূর্ব তৃতীয় শতাব্দী থেকে বিদ্যামান আছে।
দেশপ্রেমিক লেখকরা লাতিন ভাষায় ὕμνος বা স্তোত্র শব্দটি প্রয়োগ করতে শুরু করেছিলেন, খ্রিস্টীয় প্রশংসার গানগুলি এবং প্রায়শই "গীতসংহিতা" শব্দটির প্রতিশব্দ হিসাবে স্তোত্র শব্দটি ব্যবহার করতেন।
খৃস্টীয় স্তবকীর্তন
ধর্মগ্রন্থের বইগুলোতে মূলত গীতসংহিতা এবং অন্যান্য কাব্যিক অনুচ্ছেদের (সাধারণত "ক্যান্টিকলস" হিসাবে পরিচিত) মডেলিং করা হয়েছিল, খ্রিস্টীয় স্তবগুলি সাধারণত খ্রিস্টদের ঈশ্বরের প্রশংসা হিসাবে পরিচালিত হয়েছিল। অনেকে প্রত্যক্ষ বা পরোক্ষভাবে যিশুখ্রিষ্টকে উল্লেখ করেন।
প্রথম দিক থেকেই, খ্রিস্টীয়রা গীতসংহিতা ও স্তোত্র এবং আধ্যাত্মিক গান" গেয়েছিলেন,ব্যক্তিগত ভক্তি বা যৌথ পূজা আর্চনায়।
অ-শাস্ত্রীয় (অর্থাৎ গীত বা ধর্ম স্ংগীত নয়) স্তবগুলি যেগুলি আদি গির্জা থেকে আজ পর্যন্তও গাওয়া হয় এগুলি হচ্ছে 'ফোস হিলারন', 'সাব টুম প্রেসিডিয়াম' এবং 'টে ডিউম'
স্তোত্রের একটি সংজ্ঞা হল "... শ্রদ্ধা এবং নিষ্ঠার সাথে কল্পনা করা একটি গীতিকবিতা, যা গাওয়ার জন্য মনোনীত করা হয়েছে এবং যা মানব জীবনে ঈশ্বর বা ঈশ্বরের তাৎপর্যগুলির প্রতি আরাধক মনোভাব প্রকাশ করে। এটির বিন্যাস সহজ এবং ছন্দোময় হওয়া উচিত, প্রকৃতপক্ষে আবেগপূর্ণ, গঠনে কাব্যিক এবং সাহিত্যিক, গুনে আধ্যাত্মিক এবং এর ধারণাগুলিতে এতটা প্রত্যক্ষ এবং তাৎক্ষণিকভাবে স্পষ্ট যে গাওয়ার সময় জনসমাবেশকে একত্রে করে।
খ্রিস্টান স্তোত্রগুলি প্রায়শই বিশেষ বা মৌসুমী বিষয়বস্তু সহ রচিত এবং এগুলি পবিত্র দিনগুলিতে যেমন বড়দিন, ইস্টার এবং সমস্ত সাধুদের উৎসবে অথবা নিদির্ষ্ট মৌসুমে যেমন আবির্ভাব এবং খ্রিস্টানদের চল্লিশদিনব্যাপী পর্ববিশেষ অনুষ্ঠানে গাওয়া হত। অন্যগুলি বাইবেলের প্রতি শ্রদ্ধা জোগাতে বা খ্রিস্টীয় উৎসব যেমন যীশুর নৈশ ভোজন অথবা খ্রীষ্টধর্মে দীক্ষাদানোৎসব পালন করতে ব্যবহৃত হত। কিছু স্তোত্র পৃথক সাধুদের বিশেষত সৌভাগ্যশালী পবিত্র মেরির প্রশংসা করে বা সম্বোধন করে, ক্যাথলিক, পূর্ব গোঁড়া এবং কিছুটা উচ্চ গির্জার অ্যাঞ্জেলিকানিজমে এই ধরনের স্তবগুলি বিশেষত প্রচলিত।
একজন স্তোত্র লেখককে স্তবকচয়কনিকা এবং স্তোত্র বা স্তব গান গাওয়া বা রচনাকে বলা হয় স্তবকীর্তন। এই একই শব্দটি নির্দিষ্ট কোন সম্প্রদায় বা সময়কালীন স্তোত্র সংগ্রহের জন্য ব্যবহৃত হত (যেমন ১৯ শতকের লিখিত বা ধর্মকর্ম অনুষ্ঠানকারী স্তব অংশ বলতে বুঝায় "১৯ শতকের ধর্মকর্ম অনুষ্ঠানকারী স্তব সমুহ")। স্তোত্রের সংকলনকে স্তবক বা স্তবগ্রন্থ বলা হয়। এগুলিতে সংগীত অন্তর্ভুক থাকতে পারে নাও থাকতে পারে। স্তবের ছাত্রকে বলা হয় স্তোত্ররচয়িতা এবং স্তোত্র, পূজারী, স্তবসমূহের পাণ্ডিত্যপূর্ণ গবেষণাকে বলা স্তোত্রাবলী সম্বন্ধে গবেষণা বা স্তোত্রবিদ্যা। যে সুরে একটি স্তোত্র গাওয়া যেতে পারে তাকে বলা হয় স্তোত্র সুর।
অনেক ধর্মপ্রচারক গীর্জায়, ঐতিহ্যগত গানগুলিকে স্তোত্র হিসেবে শ্রেণিবদ্ধ করে যদিও সমসাময়িক অনেক অর্চনার গানগুলিকে স্তোত্র হিসেবে বিবেচনা করা হয় না। এইরকম পার্থক্যের কারণ সুস্পষ্ট নয়, তবে কারো কারো মতে রচনাশৈলী এবং ভক্তিমূলক চিন্তার মৌলিক পরিবর্তন এর কারণ যা যিশুর সংগীত বা যিশুর আন্দোলন সাথে শুরু হয়েছিলো। লক্ষ্যনীয় বিষয়, সাম্প্রতিক বছরগুলিতে কিছু কিছু গীর্জায় ঐতিহ্যগত স্তোত্রগুলির পুনরাবির্ভাব হতে দেখা গেছে, আরও সুসংগঠিত ভাবে আধুনিক স্তোত্র লেখক যেমন কিথ এবং ক্রিস্টিয়ান গেটি, পুরোনো সার্বভৌম অনুগ্রহ গীত গুলিকে নতুন সুরে পুন:স্থাপন করেছেন, সংশোধন করে পুনরায় প্রকাশিত করেছেন অথবা সাধারণ ভাবে খ্রিষ্টীয় ভাবের স্তবের সাথে সামঞ্জস্য অনুসারে গান গুলি লেখা হয়েছে যেমন : যেমন স্তোত্র, যীশু খ্রীষ্ট একা।
সুর এবং আনুষঙ্গিক যন্ত্র
প্রাচীন এবং মধ্যযুগে, স্তব এবং স্তোত্রের সাথে তারের বাদ্যযন্ত্র যেমন বীণা, সুরবাহারা এবং তারের বাজনা ব্যবহার করা হত।
যেহুতু প্রারম্ভিক রচনাগুলিতে সুর স্বরলিপির অভাব ছিল, প্রাচীন গীর্জাগুলিতে প্রকৃত সুরের গঠনগুলি শুধু অনুমান করা যায়। মধ্যযুগে গ্রেগরিয়ান ভজন বা সমতল সংগীত আকারে একটি সমৃদ্ধ স্তোত্র বিকশিত হয়েছিল। এই ধরনের গান একত্রে, আটটি গির্জার একটি প্রক্রিয়ায় এবং বেশিরভাগ সময় সন্ন্যাসী গায়ক দল দ্বারা গীত করা হয়। আদিতে এগুলি লাতিন ভাষায় লেখা হয়েছিল, অনেকগুলি অনুবাদিত করা হয়েছিল; একটি পরিচিত উদাহরণ হল ডিভাইনাম মিস্টেরিয়ামের গান চতুর্থ শতাব্দী থেকে একাদশ শতাব্দীতে গাওয়া বাবার হৃদয়ের প্রসূত সমতল সংগীত ।
পাশ্চাত্য গীর্জা পরবর্তীতে পশ্চিমা গির্জায় স্তবসমূহ চার অংশের স্বরকে আদর্শ হিসাবে চিহ্নিত করেছিল, প্রধান এবং গৌণ অবলম্বন করে, অঙ্গ এবং গায়কদল দ্বারা নেতৃত্বে এসেছিল। এটি প্রথম ক্ল্যাসিক্যাল সংগীতের সাথে অনেকগুলি উপাদান ভাগ করে নিয়েছে।
আজকাল গায়ক দল ছাড়া, আরও সুরযুক্ত আগ্রহদীপ্ত সমাবেত এবং একটি ক্যাপেল্লার সমাবেত স্ংগীত, স্ত্রোত্রগান সাধারণত একযোগে গাওয়া হয়। কিছু ক্ষেত্রে অঙ্গগুলির পরিপূরক পূর্ণ বিন্যাসও প্রকাশিত হয়। অন্যান্য অর্গানবাদক এবং অনুগামীরা তাদের উপকরণ পছন্দের জন্য চার-অংশের ভোকাল স্কোর অনুলিপি করতে প্রত্যাশিত করে।
প্রোটেস্ট্যান্টের ব্যবহার ব্যাখা করতে, মেথডিস্ট গীর্জার ঐতিহ্যবাহী পরিষেবা এবং স্তোত্র পদ্ধতিতে, যা অ্যাংলিকান অনুশীলনের উপর ভিত্তি করে, স্তোত্রসমূহ (প্রায়শই একটি যন্ত্র সঙ্গে) বেদীর কাছে শোভাযাত্রার সময়, আলাপচারিতা গ্রহণের সময়, প্রত্যাবর্তন চলাকালীন, এবং কখনও কখনও পরিষেবা চলাকালীন অন্যান্য সন্ধিক্ষণে গাওয়া হত। এই স্তোত্রগুলি সাধারণ বই যেমন যৌথ মেথডিস্ট স্তবসমূহে পাওয়া যেত। বেদির কাছে দশমাংশ  এবং অর্ঘ আনার পরে ডক্সোলজি (ঈশ্বরের মহিমাজ্ঞাপক শব্দস্মমূহ) গাওয়া হয়।
খ্রিষ্টীয় অর্চনার সমকালীন, প্রায়শই ধর্মপ্রচার এবং পেন্টেকোস্টালিজমে (খ্রিষ্টীয় নবায়ন আন্দোলন) পাওয়া যেত, রক সংগীতের সাথে অনেকগুলি উপাদান ভাগ করে নেওয়া মসাময়িক পূজা সংগীতের সাথে বৈদ্যুতিক গিটার এবং ড্রাম কিটের ব্যবহার অন্তর্ভুক্ত থাকতে পারে।
খ্রিস্টানদের অন্যান্য দলগুলি ঐতিহাসিকভাবে বাদ্যযন্ত্রের সঙ্গকে বাদ দিয়েছে, অবিসংবাদিত একক স্বতন্ত্র সংগীত গেয়ে এবং প্রথম কয়েক শতাব্দীতে গির্জায় বাদ্যযন্ত্রের অনুপিস্থি উল্লেখ করে।এই গ্রুপগুলো অন্তর্ভুক্ত করে “ভ্রাতৃবৃন্দ” (প্রায়ইশ উভয় ‘উন্মুক্ত’ এবং ‘স্বতন্ত্র’), খ্রিষ্টের গীর্জা, মেনোনাইটস,অনেক অ্যানাব্যাপ্টিস্ট-ভিত্তিক শ্রেণী যেমন- আমেরিকার অ্যাপোস্টলিক ক্রিশ্চিয়ান গীর্জা- আদিম ব্যাপটিস্ট এবং নির্দিষ্ট সংষ্কৃত গির্জা, যদিও গত শতাব্দী বা তারও বেশি সময়কালে, স্কটল্যান্ডের মুক্ত গীর্জার মতো এই অবস্থানটি পরিত্যাগ করেছে।
পূর্ব গীর্জা
পূর্ব খ্রিস্টানে (পূর্ব শাস্ত্রবিশ্বাসী, প্রাচ্য শাস্ত্রবিশ্বাসী এবং পূর্ব ক্যাথলিক গীর্জা) অনেক প্রাচীন ধর্মশাস্ত্রীয় ঐতিহ্য রয়েছে।
বাইজেন্টাইন ভজনে প্রায় সবসময় ক্যাপেলা, এবং বাদ্যযন্ত্র সঙ্গ থাকে না। এটি সমস্ত ধরনের লিথার্জিকাল পূজা জপ করতে ব্যবহৃত হয়।
প্রাচ্য ঐতিহ্যে বাদ্যযন্ত্র প্রায়ই ব্যবহার করা হ্ত। কপটিক ঐতিহ্য যা ঝাঁঝি এবং ত্রিভুজ (বাদ্যযন্ত্র) ব্যবহার করে। ভারতীয় শাস্ত্রবিশ্বাসীরা (মালঙ্কার শাস্ত্রবিশ্বাসী সিরিয়ান চার্চ) বাদ্যযন্ত্র ব্যবহার করে। নিদির্ষ্ট অনুষ্ঠানে তেওহেদো গির্জা ড্রাম, ঝাঁঝি এবং অন্যান্য বাদ্যযন্ত্র ব্যবহার করে।
খ্রিস্টান স্তবকীর্তনের বিকাশ
আরও তথ্য: মহাদেশীয় ইউরোপের স্তোত্র
প্রোটেস্ট্যান্ট সংস্কারের ফলে স্তবগানের প্রতি দুটি মতবিরোধী মনোভাব তৈরি হয়েছিল। একটি পদ্ধতি, উপাসনার নিয়ন্ত্রিত নীতি, বহু জুইল্লিয়ান, ক্যালভিনবাদী এবং কিছু উগ্র সংস্কারকগণ এর পক্ষে ছিল, এমন কিছুকে বিবেচনা করেছিল যা বাইবেল দ্বারা উপাসনার কোনও উপন্যাস এবং ক্যাথলিক পরিচয় হিসাবে সরাসরি অনুমোদিত ছিল না, যা প্রত্যাখ্যান করা হয়েছিল। যে সমস্ত স্তোত্র বাইবেল থেকে সরাসরি উদ্ধৃতি নয় তাদের এইভাগে ফেলা হয়। যেকোন প্রকারের বাদ্যযন্ত্রের সঙ্গী সহ এই জাতীয় স্তবকে নিষিদ্ধ করা হয়েছিল এবং গির্জা থেকে বাদ্যযন্ত্রগুলি সরানো হয়েছিল। স্তবগানের পরিবর্তে বাইবেলের গীতগুলি বেশিরভাগ সময় কোন যন্ত্র ছাড়াই মৌলিক সুরে ভজন করা হত। এটি স্বতন্ত্র গীতসংহিতা হিসাবে পরিচিত ছিল। এর উদাহরণগুলি এখনও পশ্চিম স্কটল্যান্ডের প্রিসবিটারিয়ান গির্জা সহ বিভিন্ন জায়গায় পাওয়া যেতে পারে।
শাস্ত্রের উপর প্রচন্ডভাবে নির্ভর করে,ওয়াটস বাইবেলের নতুন অনুচ্ছেদের উপর ভিত্তি করে ছন্দময় গ্রন্থ লিখেছিলেন যা খ্রিস্টান বিশ্বাসকে গীর্জার গানে নিয়ে আসে।আইজাক ওয়াটসকে "ইংলিশ স্তবকের জনক" বলা হয;তবে এরিক রাউলি তাঁকে "ইংরেজি স্তোত্রের মুক্তিদাতা" থেকেও বেশি কিছু হিসাবে দেখেন। কারণ তাঁর স্তবগুলি, এবং তাদের স্তোত্রগুলির মতো, সমাবেশকে অনুপ্রাণিত এবং উপাসনাকে পুনরুজ্জীবিত করে।
পরবর্তীকালে লেখকরা আরও বেশি স্বাধীনতা নিয়েছিলেন, এমনকি কেউ কেউ তাদের লেখাগুলিতে রূপক এবং উপমা অন্তর্ভুক্ত করেছে।
চার্লস ওয়েসলির স্তোত্রগুলি কেবল মেথডিজমের মধ্যেই নয়, বেশিরভাগ প্রোটেস্ট্যান্ট গীর্জার মধ্যেও মেথডিস্ট ধর্মতত্ত্ব ছড়িয়ে দেয়।তিনি একটি নতুন মনোনিবেশ গড়ে তুলেছিলেনঃ ঈশ্বরের অর্চনার সাথে সাধারণ একজনের অনুভূতি প্রকাশ যা পুরানো স্তোত্রগুলিতে দেখা যায়। ওয়েসলি লিখেছেন:
"আমার আশ্চর্য আত্মা কোথায় শুরু হবে? আমি কীভাবে স্বর্গের আকাঙ্ক্ষা করব? মৃত্যু ও পাপ থেকে মুক্তি প্রাপ্ত এক দাস, অনন্ত আগুন থেকে উৎপন্ন একটি মশাল, আমি কীভাবে বিজয়ের তুলনায় সমান হব, বা আমার মহান উদ্ধারকারীর প্রশংসা গান করব।"
দ্বিতীয় মহৎ জাগরণ সাথে ওয়েসলির অবদান ছিল নতুন একটি শৈলীতে পরিচালিত করে যাকে গসপেল (দৃঢ়ভাবে প্রচারিত নীতি) বলে এবং ফ্যানি ক্রসবি, লিনা স্যান্ডেল, ফিলিপ ব্লিস, ইরা ডি সানকি সহ পবিত্র সংগীত রচনার একটি নতুন বিস্ফোরণ এবং অন্যরা যারা পুনরূজ্জীবন, প্রচার সভা এবং প্রচারমূলক ধর্মযুদ্ধের প্রশংসাপত্রীয় সংগীত তৈরি করেছিলেন। সুর শৈলী বা গঠন প্রযুক্তিগতভাবে "গসপেল গানগুলি" স্তোত্র থেকে পৃথক হিসাবে মনোনীত করা হয়। গসপেল গানগুলি সাধারণত স্ংযত (অথবা গায়কদল) এবং (যদিও সর্বদা নয়) স্তবগুলির চেয়ে দ্রুত গতিতে থাকে। পার্থক্যের উদাহরণ হিসাবে, "অ্যামেজিং গ্রেস" একটি স্তবক (স্ংযত না), তবে "আপনি কীভাবে মহান হন" একটি গসপেল গান। উনিশ শতকে গসপেল-গান রীতি প্রোটেস্ট্যান্টিজমে এবং রোমান ক্যাথলিকতায় খুব কম হলেও দ্রুত ছড়িয়ে পড়ে; পূর্ব শাস্ত্রবিশ্বাসী গীর্জার উপাসনায় গসপেল-গানের রীতি অজানা ছিলো, যা কেবল মাত্র ঐতিহ্যবাহী মন্ত্রের উপর নির্ভর করে (এক ধরনের স্তোত্র)।
আঠারোো শ্তকে ওয়েলসে মেথডিস্টের পুনরূজ্জীবণ স্তোত্র রচনায় নতুন একটি বিস্ফোরণ তৈরি করেছে; যা ১৯ শতকের প্রথমার্ধ পর্যন্ত অব্যাহত ছিল। ওয়েলসের স্তব-লেখকদের মধ্যে সর্বাধিক মুখ্য হলেন উইলিয়াম উইলিয়ামস প্যান্টিসিলিন এবং অ্যান গ্রিফিথস। উনিশ শতকের দ্বিতীয়ার্ধে ওয়েলসে স্তোত্রের সুর রচনা ও সম্মিলিত চার ভাগ গাওয়ার বিস্তার পত্যক্ষ হয়েছিল।
মোজার্ট থেকে মন্টেভার্ডি পর্যন্ত সুরকাররা শাস্ত্রীয় পবিত্র সংগীতের পাশাপাশি, ক্যাথলিক গির্জা অনেকগুলি জনপ্রিয় স্তোত্র তৈরি করতে থাকে যেমন নেতৃত্ব, শুভকামী আলো, নিঝুম রাত, ওহে ঐশ্বরিক ধর্ম স্ংকারক এবং আমাদের বাবার বিশ্বাস।
বর্তমানে অনেক গির্জা সমসাময়িক উপাসনা সংগীত ব্যবহার করে যার মধ্যে প্রায়শই জনপ্রিয় সংগীত দ্বারা প্রভাবিত শৈলীর বিভিন্ন সীমা অন্তর্ভুক্ত থাকে। এটি প্রায়শই পুরানো এবং নতুন ধর্মসভার স্ংঘের মধ্যে বিরোধের দিকে পরিচালিত (সমসাময়িক উপাসনা দেখুন) করে। এটি নতুন নয়; খ্রিস্টান পপ সংগীতের রীতিটি ১৯৬০ এর দশকের শেষের দিকে শুরু হয়েছিল এবং ১৯৭০ এর দশকে খুব জনপ্রিয় হয়েছিল, কারণ তরুণ বন্দক্কারীরা তাদের ধর্মের সংগীতকে তাদের প্রজন্মের জন্য প্রাসঙ্গিক করার জন্য এমন উপায়গুলি সন্ধান করেছিলেন।
এই দীর্ঘ ঐতিহ্যের ফলে বিভিন্ন ধরনের স্তবগান তৈরি হয়েছে। কিছু আধুনিক গীর্জার মধ্যে ঐতিহ্যবাহী স্তবকের স্তবগ্রন্থ (সাধারণত ঈশ্বরের বিবরণ), সমসাময়িক উপাসনা সংগীত (প্রায়শই ঈশ্বরের প্রতি নির্দেশিত) এবং গসপেল সংগীত (ঈশ্বরের নিজের অভিজ্ঞতার প্রকাশ) প্রকাশ হয়েছে। এই পার্থক্য পুরোপুরি স্পষ্ট নয়; এবং শুদ্ধবাদীরা স্তোস্ত্রের শ্রেণিবিন্যাস থেকে দ্বিতীয় দুটি প্রকার সরিয়ে ফেলেন। এটি বিতর্কের বিষয় এমনকি অনেক সময় একক ধর্মসভার মধ্যে ও প্রায়শই পুনর্জাগরণবাদী এবং ঐতিহ্যবাদী আন্দোলনের মধ্যে বিতর্ক রয়েছে।
আমেরিকায় বিকাশ
প্রাণবন্ত কালো গসপেল শৈলীতে দাসত্বের সময় আফ্রিকান-আমেরিকানরা আধ্যাত্মিক থেকে আধুনিক সময়ে এক সমৃদ্ধ স্তোত্র বিকাশ করেছিল। আফ্রিকান আমেরিকান সংস্কৃতিতে স্তোত্রের প্রথম প্রভাবগুলি মার্কিন যুক্তরাষ্ট্রের দাসত্ব গান থেকে এসেছিল যা উইলিয়াম ফ্রান্সিস অ্যালেনের সংকলিত দাস স্তবগুলির একটি সংগ্রহ যা তাদের মৌখিক ঐতিহ্য থেকে বিরত রাখতে অসুবিধা ছিলো এবং যদিও তিনি সফল হয়েছিলেন, স্তবকগুলি যখন তাদের লেখকেরা গেয়েছিলেন তখন তিনি বিস্ময়কর অনুপ্রেরণামূলক প্রভাব তুলে ধরেছিলেন।
স্তব লেখা, রচনা, সম্পাদনা এবং খ্রিস্টীয় স্তবগ্রন্থের প্রকাশ ১৯ শতাব্দীতে বহু প্রচলিত ছিল এবং প্রায়শই অনেক স্তোত্র লেখকের বিলোপবাদী আন্দোলনের সাথে যুক্ত ছিল। আশ্চর্যজনকভাবে, স্টিফেন ফস্টার এই প্রকাশনার যুগে গির্জার পরিসেবা দেওয়ার সময় বেশ কয়েকটি স্তোত্র লিখেছিলেন।
উনিশ শতকের পূর্বে, আমেরিকাতে সংগীতের স্বরলিপি, বিশেষ আকৃতির লিপির ব্যবহার বৃদ্ধি পেয়েছিলো এবং তার আগে ব্যবহৃত সাধারণ পদ্ধতির পরিবর্তে পেশাদার গানের শিক্ষকরা শহর থেকে শহরে গিয়ে জনসাধারণকে কীভাবে অন্তর থেকে গান গাইতে হয় তা শেখাতেন। এই সময়ে বিএফ হোয়াইটের স্যাক্রেড হার্প সহ কয়েকশ, এবং এর আগের সাহিত্যগুলি যেমন মিসৌরি হারমনি, কেন্টাকি হার্মনি, হেস্পেরিয়ান হার্প, ডিএইচ ম্যানসফিল্ডের দ্য আমেরিকান ভোকালিস্ট, দ্য সোশ্যাল হার্প, সাউদার্ন হারমনি, উইলিয়াম ওয়াকার ক্রিশ্চিয়ান হারমনি, জেরেমিস ইংলসের খ্রিস্টান হারমনি এবং আক্ষরিক অর্থে অন্য লেখকদের আরও কয়েক ডজন সুরের বই প্রকাশিত হয়েছিল। টেনর-নেতৃত্বাধীন ৪-অংশের ঐকতান(পুরানো ইংলিশ ওয়েস্ট পশ্চিমা গ্যালারী সংগীতের উপর ভিত্তি করে), ফুজিং বিভাগ, বন্দনাগীতি এবং আরও জটিল বৈশিষ্ট্য সহ আধুনিকভাবে গান গাওয়ার শৈলীর প্রসারে স্মারকলিপিগুলি গুরুত্বপূর্ণ ছিল। এই সময়ের মধ্যে, স্তোত্রগুলি মার্কিন যুক্তরাষ্ট্রে খুবই জনপ্রিয় ছিল এবং উপরে উল্লিখিত সুরের বইগুলির প্রায় এক বা একাধিকটি প্রতিটি বাড়িতেই পাওয়া যেত। যুবকেরা এবং কিশোর-কিশোরীরা সুরের বই থেকে স্তোত্র ও সংগীত গাইতে বিকেলে একত্রিত হওয়ার বিবরণ শুনতে পাওয়া অস্বাভাবিক কিছু ছিল না, যা মজাদার বলে মনে করা হত,যৌবনের সময় আব্রাহাম লিংকন এবং তাঁর প্রিয়তমা মিসৌরি হারমোনি একসাথে গান গাওয়ার বিবরণ রয়েছে।
১৮৬০ এর দশকে লোয়েল ম্যাসনের মতো সংগীত সংস্কারকরা আরও "পরিশীলিত" এবং আধুনিক গানের শৈলীর প্রবর্তনের জন্য সক্রিয়ভাবে প্রচারণা চালিয়ে যান এবং শেষ পর্যন্ত এই আমেরিকান সুরের বইগুলি উত্তর-পূর্বে শুরু হয়ে এবং শহর অঞ্চলে অনেক গির্জায় প্রতিস্থাপন হয়েছিল এবং গ্রামাঞ্চলে ছড়িয়ে পড়েছিল যেহেতু আদিবাসিরা ভিক্টোরিয়ান স্তোত্রের মৃদু স্বর, আরও প্রশংসনীয় সুরগুলি গ্রহণ করেছিল এবং এমনকি সমাবেত স্ংগীত অংশ নেওয়ার পরিবর্তে তাদের গির্জার গান করার জন্য উৎসর্গীকৃত, প্রশিক্ষিত গায়কদলদের গ্রহণ করেছিল। সর্বাধিক জনপ্রিয়, এবং মুদ্রণে অবিচ্ছিন্নভাবে বেঁচে গিয়েছিল, স্যাক্রেড হার্প, যা ১৯৬০ সালে অ্যালান লোম্যাক্স দ্বারা জীবন্ত ঐতিহ্যটিকে "পুনরায় আবিষ্কার" না করা পর্যন্ত সাধারণ গ্রামীণ দক্ষিণী বাড়িতে পাওয়া যেত। প্রকৃতপক্ষে, "সর্বাধিক প্রচলিত বই"। তার পর থেকে অস্ট্রেলিয়াসহ প্রায় ৫০ টি রাজ্যে এবং বেশ কয়েকটি ইউরোপীয় দেশ যুক্তরাজ্য, জার্মানি, আয়ারল্যান্ড এবং পোল্যান্ড সহ "স্যাক্রেড হার্প গানটিতে" নবজাগরণ শুরু হয়েছে।   আজকাল বিশ্বজুড়ে হাজার হাজার উৎসাহী অংশগ্রহণকারীর "স্যাক্রেড হার্প গান" হল একটি প্রাণবন্ত এবং জীবন্ত ঐতিহ্য, ঐতিহ্যের গণতান্ত্রিক নীতির প্রতি আকৃষ্ট এবং বহিরাগত, সংগীতের সুন্দর শব্দ। যদিও গানের সুরগুলি অত্যন্ত ধার্মিক প্রকৃতির তবে ঐতিহ্যটি মূলত ধর্মনিরপেক্ষ, এবং অংশ গ্রহণ সবার জন্য উন্মুক্ত।
স্তোত্র পরিমাপক
মূল নিবন্ধ: পরিমাপক (স্তোত্র)
পরিমাপক একটি স্তোত্রের প্রতিটি স্তরে রেখার জন্য শব্দের অক্ষর নির্দেশ করে। এটি গানের জন্য উপযুক্ত স্তবের সাথে স্তবকের পাঠকে মিলন করার একটি উপায় সরবরাহ করে। অনুশীলনে অনেকগুলি স্তোত্র অপেক্ষাকৃত কম সংখ্যক পরিমাপকের সাথে খাপ খায় (অক্ষর গণনা এবং শ্বাসাঘাত নিদর্শন)। শুধু শব্দগুলি এবং সুরের পরিমাপকই নয়, প্রতিটি লাইনের শব্দের উপরও শ্বাসাঘাত রয়েছে কিনা তা নিশ্চিত করার জন্য অবশ্যই যত্নবান হওয়া আবশ্যক। প্রযুক্তিগতভাবে একটি পাঁচমাত্রার সুর বলার জন্য, এই ক্ষেত্রে, শব্দের সাথে দ্বিমাত্রিক পরিমাপক ব্যবহার করা যাবে না।
পরিমাপকটি নামের পাশাপাশি প্রায়ই স্ংখ্যার সারণী দ্বারা চিহ্নিত করা হয়, যেমন "৮৭.৮৭.৮৭", যা পাঠককে অবগত করে যে প্রতিটি স্তরের ছয়টি রেখা রয়েছে এবং প্রথম রেখায় আটটি অক্ষর রয়েছে, দ্বিতীয়টিতে সাতটি রয়েছে, তৃতীয়তে আটটি রেখা আছে ইত্যাদি। মিটারটি আদ্যক্ষর দ্বারাও বর্ণনা করা যায়; L.M দীর্ঘ মিটার নির্দেশ করে, যা ৮৮.৮৮ (চারটি লাইন, প্রতিটি আট অক্ষর দীর্ঘ); S.M. সংক্ষিপ্ত মিটার (৬৬.৮৬); C.M. সাধারণ মিটার (৮৬.৮৬), D.L.M., D.S.M এবং D.C.M. ("D" মানে দাঁড়ায় দ্বিগুন) তাদের নিজ নিজ একক পরিমাপের সমান, চারটির পরিবর্তে একটি স্তবকে আটটি লাইন রয়েছে।
তাহের
তাহের (الطاهير, আল-তাহির; أطًهير) একটি আলজেরীয় শহর। এখান শহরে ওউলেদ সালাহ নামে একটি শিল্প অঞ্চল, ও আছায়াত-ফেরহাট নামে একটি বিমানবন্দর এবং জেন ডিজেল নামে একটি সমুুুদ্র বন্দর রয়েছে।
শহরের লোকালয়
তাহের বেশ কয়েকটি অবস্থান নিয়ে গঠিত:
ইতিহাস
বর্তমান শহরটি একটি প্রাচীন শহরের স্থানে অবস্থিত - উস্মানীয় আমল থেকে শুরু করে - এটি নিকটবর্তী পাহাড়ে আদিবাসী জমিগুলিতে নির্মিত হতে থাকে, ১৮৭১ সালের বিদ্রোহের পরে (মোকারানী বিপ্লব দেখুন) ফ্রান্স আলজেরিয়া দখল করলে, ওয়েদ দেন-জেন, তেলতা, ওউলেড বেল আফো, ওয়াদি নীল বেনি আফার, বেনি সিয়ার, বেনি খাতাব এবং বর্তমান শহরের আশেপাশের আশেপাশের অঞ্চলগুলিসহ এটির জনগণের জমি বাজেয়াপ্ত করা হয়েছিল।
ম্যাডিসন লিন্টজ
কর্মজীবন
ম্যাডিসন লিন্টজ, মাত্র ছয় বছর বয়সে বিভিন্ন বিজ্ঞাপনে অভিনয় করার মাধ্যমে এবং হস্তলিপি বর্ণনা করার কাজ করার মাধ্যমে অভিনয় জীবন শুরু করেন।
লিস্টজ, মার্কিন টেলিভিশন চ্যানেল এএমসি-এ প্রচারিত প্রাক-রহস্য উৎঘাটনমূলক দৃশ্যকাব্যের জনপ্রিয় মার্কিন ধারাবাহিক "দ্য ওয়াকিং ড্যাড"-সোফিয়া ভূমিকায় অভিনয় করছেন। এছাড়াও তিনি মার্কিন টেলিভিশন চ্যানেল "এবিসি" (২০১২-২০১৬) এবং সিএমটি (২০১৬-বর্তমান)-এ প্রচারিত সঙ্গীত সম্পকৃত দৃশ্যকাব্যের ধারাবাহিক ন্যাশভ্যিলি এবং টকশো ইট'স সুপারন্যাচারাল-এও হাজির হয়েছেন।
তিনি ২০১১ সালে মুক্তিপ্রাপ্ত, "নিউবর্ন কান্ট্রি" নামে একটি স্বাধীন চলচ্চিত্রে অভিনয় করেছেন, এছাড়াও ২০১২ সালে আরো দুটি চলচ্চিত্রে অভিনয় করেন, যেগুলো হল পারিবারিক দৃশ্যকাব্যের হাস্যরসভিত্তিক মার্কিন চলচ্চিত্র পেরেন্টিয়াল গাইডেন্স, এবং রোমাঞ্চকর দৃশ্যকাব্যের মার্কিন চলচ্চিত্র আফটার।
ব্যক্তিগত জীবন
লিন্টজের মা এবং তার তিনজন সহোদরদেরও অভিনয় করার অভিজ্ঞতা রয়েছে। ২০১২ সালের হিসাবে, লিন্টজ তার পরিবারের সাথে মার্কিন যুক্তরাষ্ট্রের জর্জিয়া রাজ্যের আলফারেটা শহরে বসবাস করেন, এবং তিনি গৃহ শিক্ষা কার্যক্রমের আওতাভুক্ত হন।
বাংলাদেশের রিয়েল এস্টেট প্রতিষ্ঠানের তালিকা
এই পাতাটি বাংলাদেশের উল্লেখযোগ্য রিয়েল এস্টেট সংস্থাগুলির একটি তালিকা প্রদর্শন করে।
মুরাদ পারভেজ
মুরাদ পারভেজ একজন বাংলাদেশী নাট্য ও চলচ্চিত্র নির্মাতা। প্রথমে নাটক পরিচালনা দিয়ে কর্মজীবন শুরু করেন এবং পরবর্তীতে চলচ্চিত্র নির্মাণও করেন। তার পরিচালিত প্রথম চলচ্চিত্র চন্দ্রগ্রহণ। এই চলচ্চিত্রের জন্য শ্রেষ্ঠ পরচালক বিভাগে বাংলাদেশ সরকার কর্তৃক প্রদত্ত জাতীয় চলচ্চিত্র পুরস্কার অর্জন করেন।
কর্মজীবন
মুরাদ পারভেজ ২০০৮ সালে চন্দ্রগ্রহণ চলচ্চিত্র পরিচালনার মাধ্যমে চলচ্চিত্রাঙ্গনে প্রবেশ করেন। সৈয়দ মুস্তাফা সিরাজ রচিত রানিঘাটের বৃত্তান্ত গল্প অবলম্বনে নির্মিত এই চলচ্চিত্রে অভিনয় করেন রিয়াজ, সোহানা সাবা, চম্পাসহ আরও অনেকে। এই চলচ্চিত্র পরিচালনার জন্য মুরাদ পারভেজ শ্রেষ্ঠ পরিচালক বিভাগে ২০০৯ সালে প্রদত্ত মেরিল-প্রথম আলো পুরস্কার অর্জন করেন। চলচ্চিত্রটি এই বছর লন্ডনের রেইনবো চলচ্চিত্র উৎসব-এ প্রদর্শিত হয় এবং শ্রেষ্ঠ চলচ্চিত্র পুরস্কার অর্জন করে। একই বছর চলচ্চিত্রটি শ্রেষ্ঠ চলচ্চিত্রসহ সাতটি বিভাগে বাচসাস পুরস্কার অর্জন করে। মুরাদ পারভেজ শ্রেষ্ঠ চিত্রনাট্যকার বিভাগে পুরস্কৃত হন। এছাড়া ২০১০ সালে প্রদত্ত জাতীয় চলচ্চিত্র পুরস্কারে শ্রেষ্ঠ চলচ্চিত্রসহ সাতটি বিভাগে পুরস্কৃত হয়। মুরাদ পারভেজ শ্রেষ্ঠ পরিচালক, চিত্রনাট্যকার ও সংলাপ রচয়িতা বিভাগে তিনটি পুরস্কার অর্জন করে।
ছয় বছর পর ২০১৪ সালে তার দ্বিতীয় চলচ্চিত্র বৃহন্নলা মুক্তি পায়। বাংলাদেশ সরকার কর্তৃক অনুদানপ্রাপ্ত চলচ্চিত্রটিতে অভিনয় করেন ফেরদৌস আহমেদ, সোহানা সাবা, ইন্তেখাব দিনার। চলচ্চিত্রটি ২০১৫ সালে জয়পুর আন্তর্জাতিক চলচ্চিত্র উৎসব-এ প্রদর্শিত হয় এবং সেখানে তিনি জুরি বোর্ডের সদস্যও ছিলেন। এ উৎসবে বৃহন্নলা চলচ্চিত্রের জন্য মুরাদ পারভেজ শ্রেষ্ঠ চিত্রনাট্যকার বিভাগে ও সোহানা সাবা শ্রেষ্ঠ অভিনেত্রী বিভাগে জুরি পুরস্কার অর্জন করেন। এছাড়া একই বছর এই চলচ্চিত্রটি শ্রেষ্ঠ চলচ্চিত্র বিভাগে ও একটি বিশেষ শাখায় মেরিল-প্রথম আলো পুরস্কার অর্জন করে এবং আরও চারটি বিভাগে মনোনয়ন লাভ করে। ২০১৬ সালে জাতীয় চলচ্চিত্র পুরস্কারে শ্রেষ্ঠ চলচ্চিত্র ও পরিচালক বিভাগে মনোনীত হয়। কিন্তু ভারতীয় বাঙালি লেখক সৈয়দ মুস্তাফা সিরাজ রচিত গাছটি বলেছিল কবিতা অবলম্বনে নির্মিত হলেও তার নাম না উল্লেখ করায় গল্প ছুরির অপরাধে তার মনোনয়ন প্রত্যাখান করা হয়।  এছাড়া সরকার হতে প্রাপ্ত অনুদানের টাকা সুদে আসলে ফেরত নেওয়া হয়। ২০১৬ সালে তিনি নীল ঘূর্ণি চলচ্চিত্রের কাজ শুরু করেন এবং আবার সরকারী অনুদানের জন্য মনোনীত হন।
ব্যক্তিগত জীবন
মুরাদ পারভেজ মাত্র তিন মাসের সম্পর্কে বিয়ে করেন মডেল ও অভিনেত্রী সোহানা সাবাকে। ব্যক্তিগত কারণ ও দুজনের মতের মিল না থাকায় ২০১৫ সালে তাদের বিচ্ছেদ হয়। স্বরবর্ণ নামে তাদের ঘরে এক পুত্রসন্তান আছে।
পুরস্কার ও মনোনয়ন
জাতীয় চলচ্চিত্র পুরস্কার
মেরিল-প্রথম আলো পুরস্কার
বাচসাস পুরস্কার
রেইনবো চলচ্চিত্র উৎসব
জয়পুর আন্তর্জাতিক চলচ্চিত্র উৎসব
পার্থসারথি গুপ্ত
পার্থসারথি গুপ্ত (৫ আগস্ট, ১৯৩৪  – ১০ আগস্ট, ১৯৯৯) দিল্লি বিশ্ববিদ্যালয়ে ব্রিটেন ও ইউরোপের ইতিহাসের অধ্যাপক ও ভারতের ইতিহাস কংগ্রেসের সভাপতি। তিনি সমাজসেবী অশোকা গুপ্ত ও স্বনামধন্য সিভিলিয়ান শৈবাল গুপ্তের প্রথম সন্তান। তিনি শৈশবে ১৯৪৬ খ্রিস্টাব্দে দাঙ্গা-পীড়িত নোয়াখালীতে মহাত্মা গান্ধীর সাথে তার মায়ের অংশগ্রহণ প্রত্যক্ষ করেছেন ও দীর্ঘস্থায়ী প্রভাব ফেলেছিল। কলকাতার প্রেসিডেন্সি কলেজে পশ্চিমবঙ্গে সর্বোচ্চ নম্বর পাওয়ার জন্য ঈশান স্কলারশিপ পান। ১৯৫৩ খ্রিস্টাব্দে তার সহপাঠীদের মধ্যে ছিলেন অর্থনীতিতে নোবেলজয়ী অমর্ত্য সেন ও ভারতের পরিকল্পনা কমিশনের সদস্য সুখময় চক্রবর্তী
পার্থসারথি গুপ্ত ইন্ডিয়ান কাউন্সিল অব হিস্টোরিক্যাল রিসার্চের সদস্য ছিলেন। ১৯৮০ - ৮১ খ্রিস্টাব্দে  কেমব্রিজে কমনওয়েলথ স্টাডিজ স্মুটস (Smuts) ভিজিটিং ফেলো ছিলেন। ১৯৮৯ খ্রিস্টাব্দে তিনি গ্রেট ব্রিটেনের রয়াল হিস্টেরিক্যাল সোসাইটির ফেলো হন।ভারতে ইউরোপীয় ইতিহাস চর্চায় তাঁকে পথিকৃৎ বলা হয়। দেশে আশির দশকের গোড়ায় ইতিহাসের পাঠক্রম পুনর্বিন্যাসে তিনি দৃঢ পদক্ষেপ নিয়েছিলেন। ইতিহাস বিকৃতির যেকোনো চেষ্টার প্রতিবাদ জানিয়েছেন তীব্রভাবে। ১৯৯০ খ্রিস্টাব্দে কলকাতায় ইতিহাস কংগ্রেসে হিন্দুত্ববাদী অপপ্রচারের বিরুদ্ধে তার দৃপ্ত ও তথ্যঋদ্ধ প্রতিবাদ বিশেষ উল্লেখযোগ্য।
জীবনী
পার্থসারথি বৃটিশ ভারতের অধুনা পশ্চিমবঙ্গের হুগলি জেলার গুপ্তিপাডায় ১৯৩৪ খ্রিস্টাব্দের ৫ ই আগস্ট জন্ম গ্রহণ করেন। তার পিতা ছিলেন স্বনামধন্য সিভিলিয়ান শৈবাল গুপ্ত এবং মাতা সুপরিচিত সমাজসেবী অশোকা গুপ্ত দাঙ্গাপীড়িত নোয়াখালীতে গান্ধীজির সঙ্গে ছিলেন। বিংশ শতকের প্রখ্যাত লেখক জ্যোতিময়ী দেবী ছিলেন তার মাতামহী।
প্রারম্ভিক জীবন
তিনি অত্যন্ত মেধাবী ছাত্র ছিলেন। ১৯৪৯ খ্রিস্টাব্দে বালিগঞ্জ রাষ্ট্রীয় উচ্চ বিদ্যালয়  হতে ম্যাট্রিক পরীক্ষায় প্রথম হন। তারপর তিনি কলকাতার প্রেসিডেন্সি কলেজে ভর্তি হন। ১৯৫৩ খ্রিস্টাব্দে ইতিহাসে অনার্স নিয়ে বি.এ পরীক্ষায় প্রথম শ্রেণীতে প্রথম ও পশ্চিমবঙ্গে সর্বোচ্চ নম্বর পাওয়ায় ঈশান স্কলার হন। সে বৎসরে তার সহপাঠীরা ছিলেন অমর্ত্য সেন ও সুখময় চক্রবর্তী। উচ্চ শিক্ষার্থে ওই বছরেই  অক্সফোর্ড বিশ্ববিদ্যালয়ের কুইনস কলেজে ভর্তি হন। ব্রিটেনের গৃহযুদ্ধের বিষয় নিয়ে আধুনিক ইতিহাসের স্নাতক হন। এই সময়ে তিনি বিখ্যাত ইতিহাসবিদ  ক্রিস্টোফার হিল, কিথ টমাস প্রমুখকে অধ্যাপক শিক্ষক হিসাবে পান। সহপাঠী বন্ধুরা ছিলেন রাফায়েল স্যামুয়েল, পিটার সেডগুইক।ব্রিটেনের ঊনিশ শতকের শেষভাগের প্রেক্ষাপট নিয়ে হেনরি পেলিংয়ের তত্ত্বাবধানে  "ইউনিয়ানিজম ইন দি রেলওয়েজ ইন ব্রিটেন ইন দি লেট নাইটিন্থ অ্যান্ড আর্লি টুয়েন্টিয়েথ সেঞ্চুরি' শীর্ষক গবেষণা পত্রের জন্য ডক্টরেট ডিগ্রি লাভ করেন।
শিক্ষক জীবন
দিল্লি বিশ্ববিদ্যালয়ে রিডার হিসাবে যোগ দেওয়ার আগে ডঃ গুপ্ত ১৯৬০ খ্রিস্টাব্দে অল্প সময়ের জন্য বর্ধমান বিশ্ববিদ্যালয়ের ইতিহাস বিভাগে ছিলেন। ইউরোপীয় ও বৃটিশ ইতিহাসের রিডার হওয়ার আগে তিনি অর্থনৈতিক ইতিহাস পড়াতেন।১৯৬২ খ্রিস্টাব্দে দিল্লি স্কুল অফ ইকনমিক্সে ও ১৯৬৩ খ্রিস্টাব্দে  দিল্লি বিশ্ববিদ্যালয়ে অধ্যাপনা শুরু করে আগস্ট ১৯৯৯ খ্রিস্টাব্দে অবসর গ্রহণ করেন।
পারিবারিক জীবন
ইন্দ্রপ্রস্থ মহিলা কলেজের অধ্যাপিকা নারায়ণী গুপ্তকে বিবাহ করেন। ১৯৮৬ খ্রিস্টাব্দে তিনি জামিয়া মিলিয়া ইসলামিয়া বিশ্ববিদ্যালয়েরও  অধ্যাপিকা ছিলেন। তিনি ইন্ডিয়ান ন্যাশনাল ট্রাস্ট ফর আর্ট অ্যান্ড কালচারাল হেরিটেজের পরামর্শদাতা ছিলেন। তার গবেষণার বিষয় ছিল নগর ইতিহাসের উপর, বিশেষত দিল্লির বিষয়ে । তার রচিত অনেক বই আছে। তিনি দিল্লির কনজার্ভেশন সোসাইটির প্রতিষ্ঠাতা সদস্য এবং দিল্লির আরবান আর্ট কমিশনের সদস্য ছিলেন।
তাঁদের দুই সন্তান - এক পুত্র হিমাদ্রি শেখর গুপ্ত ও এক কন্যা নীহারিকা গুপ্ত।
প্রকাশিত গ্রন্থসমূহ
১৯৭৫ খ্রিস্টাব্দে ম্যাকমিলান কর্তৃক প্রকাশিত তার গ্রন্থ "ইমপিরিয়ালিজম অ্যান্ড বৃটিশ লেবার মুভমেন্ট" (১৯১৪ -১৯৬৪) পার্থসারথি গুপ্তকে বিশেষ পরিচিতি দেয়।
অনিরুদ্ধ দেশপাণ্ডে র সাথে সম্পাদিত  "পাওয়ার, পলিটিক্স  অ্যান্ড দ্য পিপল: স্টাডিজ ইন বৃটিশ ইমপিরিয়ালিজম অ্যান্ড ইন্ডিয়ান ন্যাশনালিজম"
তার ‘রেডিয়ো অ্যান্ড দি রাজ ১৯২১-৪৭’গ্রন্থটির ১৯৯৫ খ্রিস্টাব্দে প্রকাশিত হয়। ভারতের ইতিহাস নিয়ে একটি প্রবন্ধ সংকলন সম্পাদন করেন উপনিবেশোত্তর ভারতের ইতিহাস গবেষণার সময়।‘বন্দে মাতরম’-এর ইতিহাস নিয়ে প্রবন্ধ লিখেছেন।প্রসঙ্গত তার মৃত্যুর আগের দিন আকাশবাণীর প্রকাশিত কম্প্যাক্ট ডিস্কে তার এই রচনাটি সংকলিত হয়েছে।
লিলিয়ান গিশ
লিলিয়ান ডায়ানা গিশ (Lilian Diana Gish; ১৪ অক্টোবর ১৮৯৩ - ২৭ ফেব্রুয়ারি ১৯৯৩) ছিলেন একজন চলচ্চিত্র ও মঞ্চ অভিনেত্রী এবং পরিচালক ও লেখক। ১৯১২ সালে নির্বাক স্বল্পদৈর্ঘ্য চলচ্চিত্র থেকে শুরু করে ১৯৮৭ সাল পর্যন্ত তার কর্মজীবনের ব্যপ্তি ছিল ৭৫ বছর। তাকে মার্কিন চলচ্চিত্রের ফার্স্ট লেডি হিসেবে অভিহিত করা হয় এবং চলচ্চিত্র অভিনয়ের মৌলিক কৌশলের অগ্রদূত হিসেবে স্বীকৃতি দেওয়া হয়। আমেরিকান ফিল্ম ইনস্টিটিউট তাকে ধ্রুপদী হলিউড চলচ্চিত্রের সেরা নারী তারকা তালিকায় ১৭তম স্থান প্রদান করে।